पिछले दिनों खबर थी कि अमिताभ बच्चन फिल्म ‘सैराट’ फेम डायरेक्टर नागराज मंजुले की फिल्म ‘झुंड’ में नजर आएंगे जो कि एक रिटायर्ड स्पोर्ट्स टीचर की लाइफ पर बेस्ड है। अब हमें सूत्रों से पता चला है कि अमिताभ बच्चन ने यह फिल्म करने से मना कर दिया है और फिल्म का साइनिंग अमाउंट भी लौटा दिया है। सूत्र बताते हैं कि यह फिल्म पिछले साल ही फ्लोर पर जाने वाली थी लेकिन किसी कारणवश नहीं जा सकी जिसके बाद अमिताभ बच्चन ने अपनी सभी डेट्स दूसरी फिल्मों को दे दी और फिल्म करने से मना कर दिया। बता दें कि मेगास्टार अमिताभ बच्चन इन दिनों अपनी वाली अगली फिल्म ‘102 नॉट आउट’ के प्रमोशन में व्यस्त हैं जो कि 4 मई 2018 को सिनेमाघरों में रिलीज होगी।